stanford-oval/wikipedia huggingface dataset:
Venehautaus
Venehaudat eri maissa > Ruotsi

Yksittäisten venehautauksien lisäksi on Ruotsissa myös useita hautoja sisältäviä venehautakalmistoja. Yhdessä kalmistossa voi olla 3–14 venehautaa. Kalmistoja on kahdeksan Mälarenin pohjoisrannoilla. Ruotsissa tunnetaan 116 venehautaa, joista 56 on polttohautoja ja 60 ruumishautoja. Venehautoja on runsaammin vasta merovingiaikana, mutta eniten viikinkiaikana, jonka jälkeen ne loppuvat. Mälareninlaaksossa haudatun sukupuoli tunnetaan vain 9 prosentissa tapauksista, mikä heijastaa tilannetta koko Ruotsissa. Ruotsissa on vainajien sukupuoleksi määritetty 42 naista ja 59 miestä, jos muutamat yhteishaudat otetaan huomioon. Miesten haudassa veneen mitta on yleensä ollut 8–9 metriä ja naisen 4–5 metriä.
Uplannissa on Ruotsin kuuluisin venehautakalmisto Vendelin kalmistot (500–800 jaa., esiin on kaivettu 14 venehautaa), mistä johtuu myös nimitys vendelinkausi, joka vastaa suomalaisten merovingiaikaa. Sieltä noin 50 kilometriä etelään sijaitsevat Valsgärden (500–1000-luku, esiin on kaivettu 15 venehautaa), Gamla Uppsala (esiin kaivettu 4), Ulltuna (esiin kaivettu 2) ja Tuna Alsike (esiin kaivettu 10–12). Mälarenin pohjoisrannalla sijaitsevat vielä Tuna Badelunda (esiin kaivettu 8) ja Norsa Köping (15, joista kaivettu esiin yksi) sekä Tuna Badelundasta pohjoiseen Sala (esiin kaivettu 4). Yksittäisiä venehautoja on Skärplingessä Gammelgårdenissa ja Årbyssä Rasbokilissa venehauta ajalta 850–950 jaa..
Venehautakalmistoja on myös Itä-Götanmaalla. Kuddbyssa on Skambyn (10, josta kaivettu yksi) kalmisto, jossa on 10 selvää veneenmuotoista vajoamaa. Styrsandissa on Malmin (3) kalmisto, jossa on kolme venehautaa merkitsevää kuoppaa. Mjölbyssa sijaitsee Norra Bergan kalmisto (alle 10), jossa kymmenessä kuopassa on useita veneenmuotoista vajoamia. Yksittäinen venehauta on Askebyssa. Länsi-Götanmaalla on tutkittu Äskekärrin (900-luvun) 16-metrinen viikinkivene.
Skånessa on yksittäisiä venehautoja. Sellaisia on Lundin lähellä Furulundissa, Malmössä Tornhögissa ja Agnesfridin gymnasiumissa Fosie. Öölannissa on Nabbelundissa Nabberör ja Gotlannissa vain Bulverket ja Viksbåten (1130 jaa.) Söderby-Karlin kotiseutumuseossa.
Venehaudat eri maissa > Suomi ja Viro

Suomessa venehautoja tunnetaan 38, niistä suurin osa polttovenehautoja. Suomesta tunnetaan 30 polttokenttäkalmistoa, joita on löytynyt runsaammin veneenniittejä. Niistä ainakin osaa voidaan varmuudella pitää polttovenehautauksen jäänteinä. Lisäksi yksittäisiä polttovenehautoja tunnetaan mm. Perniöstä ja Vähästäkyröstä. Ainoa varma polttamaton venehauta on löytynyt Ahvenanmaalta. Siellä kalmistossa Karrböle 8 on yksi polttamaton venehauta, joka ajoitetaan noin 800−1000-luvulle.
Virossa Saarenmaalla, Sõrvenniemen kapeimmassa kohdassa Salmen kylässä, on tutkittu Salmen venehaudat (Salme I ja II), jotka on ajoitettu noin vuoteen 750 jKr. Haudasta I löytyi 7 miespuolisen vainajan jäännökset ja haudasta II 33 vainajaa. Vainajat oli aseteltu veneeseen eri asentoihin, jotka liittyvät purjehimiseen. Toisessa veneessä 28 vainajaa oli pinottu neljään kerrokseen. Hauta-antimina olivat ruoka-antimet sekä muutama koira, kotieläimiä ja henkilökohtaista esineistöä. Aseita löydettiin runsaasti. Miekkoja oli yli 40, useita keihäitä, toistakymmentä kilpeä, noin 100 nuolenkärkeä, kovasimia, luukampoja, koruja, piikiveä, kirves ja veitsiä sekä 71 pelinappulaa ja useita arpakuutioita. Laivojen niiteistä voitiin päätellä veneiden muoto ja koko sekä se, soudettiinko vai purjehdittiinko sitä. Vaikuttaa siltä, että Salme II oli purjevene ja siten toistaiseksi vanhin Itämereltä tavattu purjevene.
Venehaudat eri maissa > Tanska ja Saksa

Bornholmissa on useita venehautoja, jotka ovat joko poltettuja taikka palamattomia. Esimerkiksi Slusegaardin kalmistosta on löydetty 1 400 hautaa, joista noin 40 venehautaa on roomalaiselta rautakaudelta alkaen 200 eaa. Tanskassa on vain neljä säilynyttä venehautaa. Kuuluisa on Fyn saaren Kerteminde Fjordin Ladby (Ladbyskibet). Tunnettuja ovat myös Gammelbyn venehauta, Lollandin Flintinge ja Saksaan nykyään kuuluva Hedebyn venehauta.
Venehaudat eri maissa > Islanti, Englanti ja Ranska

Islanti on skandinaavien asuinsaari, mutta sieltä ei ole löytynyt kuin yksi laivahautaus, Vatnsdalur. Tilanne on samalla tavalla erikoinen kuin Gotlannissa, jossa ei ole yhtään venehautaa. Myös Orkneyn saarella Sandayssa on vain yksi Scarin laivahauta. Britteinsaarilla on yllättävän vähän venehautoja, vaikka viikingit kävivät siellä lukuisia taisteluita. Skotlannista tiedetään ainakin Kiloran Bayssa ja Port an Eilean Mhòirissa olevat laivahaudat. Itä-Angliassa Suffolkissa on Snapen ja Woodbridgessa Sutton Hoon laivahaudat. Irlannin ja Englannin välissä olevalla Mansaarella, jossa viikinkejä asui pitkään, on vielä Balladoole ja Ballateare. Ranskan Bretagnessa oleva alue oli myös viikinkien hallinnassa. Sieltä tunnetaan Île de Groix'n laivahauta.
Venehaudat eri maissa > Venäjä ja Ukraina

Viikinkien idänreitiltä venehautoja on löydetty muun muassa Venäjän Novgorodista, Laatokanlinnasta sekä Timerjovosta Jaroslavlin läheltä sekä Ukrainan Tšernihivistä.
Aiheesta muualla

Stalsberg, Anne: Fra Østersjøen til Svartehavet. Spor - nytt fra fortiden, 2001, s. 37–39.  Trondheim:  Vittenskapsmuseet NTNU. ISSN 0801-5376  Artikkelin verkkoversio. (pdf) Viitattu 4.6.2013. (norjaksi)
Goddesschess: Ancient Iceland Ship Burial Reconstructed at National Museum
Kastholm, Ole Thirup: A Late Iron Age Boat-Grave from Petersdal, Denmark
Perunerakkokolibri

| Perunerakkokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis
Laji::  koepckeae
Kaksiosainen nimi
 Phaethornis koepckeae  Weske & Terborgh, 1977 

Katso myös
   Perunerakkokolibri Wikispeciesissä   Perunerakkokolibri Commonsissa 
Infobox OKNimi-testi OKIUCN-testi OK: 
Perunerakkokolibri (Phaethornis koepckeae) on Perun kotoperäinen kiitäjälintu. Se elää Perun Andien itärinteiden eristyneillä vuorenrinteillä. John S. Weske ja John Whittle Terborgh kuvailivat lajin holotyypin Cerros del Sirasta vuonna 1977, ja nimesivät lajin Maria Koepcken kunniaksi.
Nokierakkokolibri

| Nokierakkokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis
Laji::  augusti
Kaksiosainen nimi
 Phaethornis augusti  (Bourcier, 1847) 

Katso myös
   Nokierakkokolibri Wikispeciesissä   Nokierakkokolibri Commonsissa 
Infobox OKNimi-testi OKIUCN-testi OK: 
Nokierakkokolibri (Phaethornis augusti) on eteläamerikkalainen kiitäjälintu. Sen esiintymisalue käsittää mantereen vuoristoisen pohjoisosan Kolumbiasta Venezuelaan ja läntiseen Guyanaan. Lajista tunnetaan kolme alalajia. Jules Bourcier kuvaili lajin holotyypin Venezuelan Caracasista vuonna 1847.
Kikkahviherne

| Kikkahviherne |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Kahviherneet Cicer
Laji::  arietinum
Kaksiosainen nimi
 Cicer arietinum  L. 
Katso myös
   Kikkahviherne Wikispeciesissä   Kikkahviherne Commonsissa 
Infobox OKNimi-testi OK: 
Cicer arietinum noir
Kikkahviherne eli kahviherne eli kikherne (Cicer arietinum) on hernekasveihin kuuluva palkokasvi.
Viljelyhistoria

Kikkahviherne on ikivanha viljelykasvi, jota alettiin kasvattaa jo neoliittisella kaudella Lähi-idässä. Pronssikaudella se oli jo tärkeä viljelyskasvi Kreikassa ja Italiassa, ja muinaiset roomalaiset viljelivät sitä runsaasti ja levittivät sitä valtakuntansa eri osiin; roomalaisen poliitikon Ciceron nimen uskotaan johtuvan kikkahviherneen latinankielisestä nimestä cicer. Nykyään kikkahvihernettä viljellään ympäri maailmaa lauhkealla ja subtrooppisella alueella. Ylivoimaisesti suurin kikkahviherneiden tuottaja on Intia (yli 7 miljoonaa tonnia v. 2016). Muita merkittäviä tuottajia ovat Australia, Pakistan, Turkki, Meksiko, Kanada ja Yhdysvallat.
Ravintokäyttö

Kikkahviherneet ovat yleisiä Välimeren alueen, Lähi-idän ja Intian ruokakulttuureissa. Niitä käytetään muun muassa hummuksen ja falafelien tekoon.
Kikkahviherneet sisältävät runsaasti proteiinia, ravintokuitua, rautaa ja folaatteja mutta myös kalsiumin, raudan, seleenin ja sinkin imeytymistä estävää fytiinihappoa.
Ruokavirasto suosittelee kikkahviherneiden keittämistä 45–75 minuuttia, jotta niiden sisältämät lektiini- ja muut haitalliset proteiinit ehtivät hajota. Usein kikkahviherneitä liotetaan parista tunnista vuorokauteen ennen keittämistä. Kikkahviherneitä voi myös idättää. Idätys lyhentää keittoaikaa merkittävästi noin 10–20 minuuttiin.
Aiheesta muualla

Finelli:Kikherne suolattomassa vedessä, kahviherne (Arkistoitu – Internet Archive)
Vegaaniliitto: Nopea hummus (Arkistoitu – Internet Archive)
ITIS: Cicer arietinum (englanniksi)
United States Department of Agriculture (USDA): Cicer arietinum (englanniksi)
Flora of China: Cicer arietinum (englanniksi)
Centre for Agriculture and Biosciences International (CABI): Cicer arietinum (chickpea) (englanniksi)
Green Border

| Green Border> Zielona granica |
| --- | --- |

Ohjaaja:  Agnieszka Holland
Käsikirjoittaja:   Maciej Pisuk  Gabriela Łazarkiewicz-Sieczko  Agnieszka Holland 
Tuottaja:   Marcin Wierzchoslawski  Fred Bernstein  Agnieszka Holland 
Säveltäjä:  Frédéric Vercheval
Kuvaaja:  Tomasz Naumiuk
Leikkaaja:  Pavel Hrdlicka
Pääosat:   Jalal Altawil  Maja Ostaszewska  Behi Djanati Atai  Tomasz Wlosok 
Valmistustiedot
Valmistusmaa:    Puola   Tšekki   Ranska   Belgia   Yhdysvallat 
Levittäjä:  Vertigo Média
Ensi-ilta:   2024-08-1616. elokuuta 2024 (Suomi)  
Kesto:  151 minuuttia
Alkuperäiskieli:  puola arabia englanti ranska
Aiheesta muualla
IMDb
Elonet
Infobox OKNimi-testi OK: 
Green Border (puol. Zielona granica; suomeksi myös Vihreä raja) on vuonna 2023 ensi-iltansa saanut Agnieszka Hollandin ohjaama draamaelokuva. Se kertoo Valko-Venäjän ja Euroopan unionin rajakriisistä vuonna 2021.
Juoni

Mustavalkoisena kuvattu elokuva seuraa erilaisia ihmisiä Puolan ja Valko-Venäjän rajaseudulla rajakriisin aikana. Keskeisiä hahmoja ovat Ruotsiin pyrkivä syyrialainen pakolaisperhe, omantuntonsa kanssa kamppaileva puolalainen rajavartija Jan ja pakolaisia avustavaan aktivistiryhmään liittyvä puolalainen psykologi Julia.
Rooleissa

| 0 | 1 | 2 |
| --- | --- | --- |
|  Jalal Altawil  | … |  Bashir   |
|  Maja Ostaszewska  | … |  Julia   |
|  Behi Djanati Atai  | … |  Leïla   |
|  Tomasz Wlosok  | … |  Jan  |
Vastaanotto

Laki ja oikeus -puolueen johtama Puolan hallitus tuomitsi Green Borderin, koska elokuva käsittelee Puolan maahanmuuttopolitiikkaa hyvin kriittiseen sävyyn. Holland kertoi saaneensa elokuvan vuoksi useita tappouhkauksia ja joutuneensa jopa palkkaamaan henkivartijoita suojelemaan itseään.
Helsingin Sanomien kriitikko Leena Virtanen antoi Green Borderille täydet viisi tähteä. Hänen mukaansa "Green Border on Hollandin loistavan uran huipentuma, ja se on viime vuosien tärkein eurooppalainen elokuva." Suomen Kuvalehden kriitikko Kalle Kinnunen antoi neljä tähteä viidestä. Hänen mukaansa elokuvan "aihe on Suomessakin kipeän ajankohtainen. Koko eduskunnan olisi syytä nähdä Green Border."
Aiheesta muualla

Elokuvan traileri
Antti Selkokarin arvio
Leena Virtasen arvio
Ruoste-erakkokolibri

| Ruoste-erakkokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis
Laji::  griseogularis
Kaksiosainen nimi
 Phaethornis griseogularis  Gould, 1851 

Katso myös
   Ruoste-erakkokolibri Wikispeciesissä   Ruoste-erakkokolibri Commonsissa 
Infobox OKNimi-testi OKIUCN-testi OK: 
Ruoste-erakkokolibri (Phaethornis griseogularis) on eteläamerikkalainen kiitäjälintu. Sen esiintymisalue käsittää Andien rinteitä Kolumbiassa, eteläisessä Venezuelassa, Ecuadorissa ja läntisessä Perussa, sekä eräät vuoret Pohjois-Brasiliaassa. Lajista tunnetaan kolme alalajia. John Gould kuvaili lajin holotyypin Bogotásta vuonna 1851.
Rebecca Black

| Rebecca Black |
| --- | --- |
 Rebecca Black vuonna 2023
Henkilötiedot
Syntynyt: 21. kesäkuuta 1997 (ikä 27)
Ammatti:  laulaja
Muusikko
Laulukielet:  englanti
Aktiivisena:  2010–
Tyylilajit:  pop, teini-pop
Soittimet:  laulu
Levy-yhtiöt:  RB Records, Maker Studios
Aiheesta muualla
Kotisivut
  [ Muokkaa Wikidatassa ] [ ohje ]  
Rebecca Renee Black (s. 21. kesäkuuta 1997) on yhdysvaltalainen poplaulaja, joka sai laajaa huomiota vuonna 2011 julkaistulla singlellään "Friday", jonka on tuottanut Ark Music Factory. 15. kesäkuuta 2011 kappaleen musiikkivideota YouTube-palvelussa oli katsottu yli 160 miljoonaa kertaa (joista yli 90 prosenttia ei ollut pitänyt videosta). Muutamaa päivää myöhemmin kappaleen musiikkivideo kuitenkin poistettiin YouTubesta tekijänoikeussyistä. Brittiläisen The Sun -lehden haastattelussa Black vahvisti, että hän on alkanut kerätä materiaalia esikoisalbumiinsa.
"Friday" on saanut negatiivisen vastaanoton ja sitä on kutsuttu "huonoimmaksi lauluksi ikinä". Se on myös YouTuben eniten negatiivisia ääniä saanut video yli 3 miljoonalla äänellä. Se ohitti Justin Bieberin "Baby"-kappaleen negatiivisilla äänillä 29. maaliskuuta 2011. Black oli myös viikon ajan mikroblogipalvelu Twitterin puhutuimpia aiheita.
Black julkaisi toisen singlensä "My Moment" Youtubessa 18. heinäkuuta 2011, ja se saavutti puolitoistamiljoonaa katsojaa alle päivässä; kappaleen musiikkivideo on saanut yleisöltä sekä positiivista että negatiivista kritiikkiä. Kappaleen on kirjoittanut Brandon Hamilton, ja sen ovat tuottaneet Quinton Tolbert ja Charlton Pettus.lähde?
Elämä

Black syntyi kesäkuussa 1997 Anaheim Hillsin naapuristossa Orangen piirikunnassa, Kaliforniassa. Hänen vanhempansa ovat eläinlääkärit John Black ja Georgina Marquez Kelly. Hän aloitti julkisesti laulamisen vuonna 2008.
| 0 | 1 | 2 |
| --- | --- | --- |
| ” | Rakastan häntä. Ihmiset vihaavat kappaletta, mutta minusta se on mahtava. Haluan tavata hänet. Ihminen, joka on saanut näin paljon puhetta aikaan viikon sisällä on pakko tavata. | ” |
– Simon Cowell
Loppuvuodesta 2010 Blackin luokkatoveri kertoi hänelle losangelesilaisesta Ark Music Factorysta, omakustanteisiin erikoistuneesta levy-yhtiöstä. Black sai positiivista huomiota, kun kyseisen levy-yhtiön nauhoittama ja tuottama Blackin "Friday"-single julkaistiin YouTubessa ja iTunesissa. Kappale ladattiin YouTubeen 10. helmikuuta 2011. Ensimmäisenä kuukautena se keräsi noin tuhat katsojaa, mutta 11. maaliskuuta 2011 linkkiä alettiin levittää yhteisöpalveluissa, kuten Twitterissä. Video keräsi muutamassa päivässä miljoonia katsojia nousten esimerkiksi Twitterin puhutuimpien aiheiden joukkoon ja keräten enimmäkseen negatiivista huomiota tiedotusvälineissä. Billboard-aikakauslehti uutisoi, että viikko singlen myynnin aloittamisen jälkeen 22. maaliskuuta 2011 sitä oli myyty noin 40 000 kappaletta. Black esiintyi 22. maaliskuuta 2011 yhdysvaltalaisen The Tonight Show with Jay Leno -talkshow'n jaksossa, jossa hän esitti singlensä ja keskusteli negatiivisesta huomiosta, jota on joutunut kohtaamaan. Kappale debytoi Billboard Hot 100 ja New Zealand Singles Chart -musiikkilistoilla sijoille 58 ja 33. Britannian singlelistalla se saavutti sijan 61.
Diskografia > EP:t

| Nimi | Vuosi | Kärkisijoitukset> AUS Digital  | Kärkisijoitukset> CAN  | Kärkisijoitukset> IRL  | Kärkisijoitukset> NZ  | Kärkisijoitukset> UK  | Kärkisijoitukset> US  |
| --- | --- | --- | --- | --- | --- | --- | --- |
| "RE / BL" | 2017 |  |  |  |  |  |  |
Diskografia > Singlet

| Nimi | Vuosi | Kärkisijoitukset> AUS Digital  | Kärkisijoitukset> CAN  | Kärkisijoitukset> IRL  | Kärkisijoitukset> NZ  | Kärkisijoitukset> UK  | Kärkisijoitukset> US  |
| --- | --- | --- | --- | --- | --- | --- | --- |
| "Friday" | 2011 | 40 | 61 | 46 | 33 | 60 | 58 |
| "My Moment" | 2011 |  |  |  |  |  |  |
| "Person of Interest" | 2011 |  |  |  |  |  |  |
| "Sing It" | 2012 |  |  |  |  |  |  |
| "In Your Words" | 2012 |  |  |  |  |  |  |
| "Saturday" | 2013 |  |  |  |  |  | 55 |
| "The Great Divide" | 2016 |  |  |  |  |  |  |
| "Foolish" | 2017 |  |  |  |  |  |  |
| "Heart Full of Scars" | 2017 |  |  |  |  |  |  |
| "Scream" | 2017 |  |  |  |  |  |  |
| "Satellite" | 2018 |  |  |  |  |  |  |
| "Anyway" | 2019 |  |  |  |  |  |  |
| "Do You?" | 2019 |  |  |  |  |  |  |
| "Sweetheart" | 2019 |  |  |  |  |  |  |
Diskografia > Musiikkivideot

| Vuosi | Video | Ohjaaja |  |
| --- | --- | --- | --- |
| 2011 | Friday | Patrice Wilson ja Clarence Jey |  |
| 2011 | Last Friday Night (T.G.I.F.) | Marc Klasfeld |  |
| 2011 | my Momet | Morgan Lawley |  |
| 2011 | Person of Interest | Mazik Self |  |
| 2012 | Sing It | Ryan Pesecky |  |
| 2012 | In Your Words | Ryan Pesecky |  |
| 2013 | Saturday | Chris Grieder |  |
| 2016 | The Great Divide (Crash Cove Remix) |  |  |
Aiheesta muualla

Rebecca Blackin kotisivu (Arkistoitu – Internet Archive) (englanniksi)
Teinityttö jätti Japanin varjoonsa Helsingin Sanomat, 22.4.2011
Säämiskäerakkokolibri

| Säämiskäerakkokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis
Laji::  syrmatophorus
Kaksiosainen nimi
 Phaethornis syrmatophorus  Gould, 1851 

Katso myös
   Säämiskäerakkokolibri Wikispeciesissä   Säämiskäerakkokolibri Commonsissa 
Infobox OKNimi-testi OKIUCN-testi OK: 
Säämiskäerakkokolibri (Phaethornis syrmatophorus) on eteläamerikkalainen kiitäjälintu. Sen esiintymisalue käsittää Andien rinteet Kolumbiasta Ecuadoriin ja Pohjois-Peruun. Lajista tunnetaan kaksi alalajia. John Gould kuvaili lajin holotyypin Ecuadorin länsiosasta vuonna 1851.
Kurt

| Kurt |
| --- | --- |
Nimipäivä:   
– suomenkielinen:  –
– ruotsinkielinen:  12. marraskuuta
– ortodoksinen:  –
Muunnelmia:  Curt
Vastineita eri kielissä:  –
Nimen alkuperä:  Konrad
Infobox OKNimi-testi OK: 
Kurt on saksalaisperäinen miehen etunimi, Konrad-nimen muunnelma. Suomessa nimi Kurt oli vuoden 2019 loppuun mennessä annettu Digi- ja väestötietoviraston tietojen mukaan 4 282 miehelle sekä muutamalle naiselle. Kurtin nimipäivä on suomen­ruotsalaisen kalenterin mukaan 12. marraskuuta.
Kurt esiintyy myös sukunimenä.
Kuvitteellisia Kurteja

Kurt Austin, Clive Cusslerin ja Paul Kemprecosin kirjasarjassa NUMA Files
Kurt Barlow, vampyyri Stephen Kingin kauhuromaanissa Painajainen
Kurt Hummel, tv-sarjassa Glee
Kurt Wagner (Yökulkija, Painajainen), sankari Marvelin Ryhmä-X-sarjakuvissa
Kurt Wallander, poliisi Henning Mankellin kirjoissa
Kurt sukunimenä

Michael Kurt (s. 1980), sveitsiläinen koskimeloja
Sabahudin Kurt (1936-2018), bosnialainen laulaja
Seyhan Kurt (s. 1971), ranskalais-turkkilainen runoilija, kirjailija, antropologi ja sosiologi
Sinan Kurt (s. 1996), saksalainen jalkapalloilija
Kurt laivan nimenä

Kurt on vuonna 1904 rakennettu purjelaiva, joka nimi myöhemmin ollut Moshulu
Aiheesta muualla

Kuvia tai muita tiedostoja aiheesta Kurt Wikimedia Commonsissa
Katri Utula

Katri Utula on suomalainen toimittaja, joka työskentelee MTV:llä. Aiemmin hän on työskennellyt Ilta-Sanomien viihdeosastolla sekä TV-lehdessä, Iltalehdessä, MTV3:n uutisten Huomenta Suomessa, Nelosen uutisissa ja Turun Sanomissa. Lisäksi hän on työskennellyt toimittajana MTV3:n ja AVA:n esittämässä Mallikoulu-ohjelmassa sekä juontajana Liv-kanavalla esitetyssä Bachelor Suomi – tilinteko -ohjelmassa. Utula on opiskellut Turun ammattikorkeakoulussa ja Jyväskylän yliopistossa.
Henkilöjournalismiin erikoistunut Utula on tullut tunnetuksi aiemmasta Kyttääjä-blogistaan sekä kantaaottavista kolumneistaan, jotka käsittelevät niin viihdemaailman ilmiöitä kuin yhteiskunnallisiakin asioita. Viime vuosina hän on tehnyt omaa Realityrakkautta-podcastia, jossa käsitellään viihdeohjelmien juonenkäänteitä ja ohjelmiin liittyviä henkilöitä. Lisäksi hän on vetänyt Ilta-Sanomien sivuilla nähtävää Ruuturaati-ohjelmaa, jossa hän on kollegoidensa kanssa pureutunut ajankohtaisiin tosi-tv-ohjelmiin.
Aiheesta muualla

Katri Utula LinkedIn
Katri Utula Twitterissä
Liekeissä

| ”Liekeissä” Cheek |
| --- | --- | --- |

Singlen tiedot
 Albumilta: Kuka sä oot
 Julkaistu: 16. huhtikuuta 2008 
 Tuottaja(t): MMEN
 Tyylilaji: rap
 Kesto: 03.21
 Levy-yhtiö: Rähinä Records Oy
Cheekin muut singlet
| ”Tuhlaajapoika” 2007 | ”Liekeissä” 2008 | ”Kanssa tai ilman” 2008 |
"Liekeissä" on suomalaisen rap-artisti Cheekin vuonna 2008 levyttämä single. Se julkaistiin albumilta Kuka sä oot.
Kappale "Liekeissä" pysyi Suomen virallisen latauslistan kärjessä 9 viikkoa. Anna Abreu ja Jari Sillanpää ovat tehneet kappaleesta coverversioita.
Liekeissä oli myös The Voicen virallinen kesähitti 2008.
Kappaleet

Liekeissä (03:21)
Liekeissä Instrumental (03:21)
Liekeissä A Cappella (03:01)
Kappale sisältää samplen Supersankarin & Idän Ihmeen kappaleesta "Aijaijai". Kyseinen sample on kertosäkeessä kuultava lause: "Tänään on bileet, kaikki sileeks."
Möngke-kaani

Möngke-kaanin vastaanotto. Maalaus vuodelta 1438.
Möngke-kaani (mong. Мөнх хаан; 1209–1259) oli Mongolivaltakunnan neljäs suurkaani vuosina 1251–1259. Hän oli Tolui-kaanin Sorghaghtani Bekin vanhin poika, Hülegü-kaanin ja Kublai-kaanin veli sekä Tšingis-kaanin pojanpoika.
Möngke osallistui Euroopan valloitussotaan vuosina 1236–1242, Kiovan tuhoamiseen vuonna 1240 ja Unkarin valloitukseen vuonna 1241-1242. Möngke palasi kotiin kesällä 1241, ennen hyökkäyksen päättymistä.
Kolmannen suurkaani Güyükin kuoltua Möngken suku joutui kamppailemaan vallasta toisen sukuhaaran kanssa. Sen johtaja Batu-kaani liittoutui Toluin lesken Sorghaghtani Bekin kanssa ja pyrki syrjäyttämään sijaishallitsijattaren, Ögödein lesken Ogul Gaimišin. Hän yritti järjestää suurkaania valitsevan kurultai-kokouksen Siperiassa, mutta asiaa vastustettiin, koska kokous ei ollut Mongolian maaperällä. Batu ei piitannut kritiikistä, jolloin hänen veljensä Berke-kaani kokosi Mongoliaan kurultain, joka valitsi Möngken suurkaaniksi vuonna 1251.
Kaanina Möngke näytti suhtautuvan vakavammin Tšingis-kaanin antamaan maailmanvalloitustehtävään kuin Güyük. Hän keskittyi enemmän Kiinan valtaamiseen ja valtasi Yunnanin vuonna 1254 sekä tunkeutui Indokiinaan, mikä mahdollisti mongolihyökkäyksen pohjoisesta, lännestä ja etelästä. Hän valloitti monia pohjoisen Kiinan linnoitettuja kaupunkeja. Hän lähetti myös veljensä Hülegü-kaanin Lähi-itään, jossa tämä hävitti Bagdadin vuonna 1275 aiheuttaen islamin kulta-ajan päättymisen ja laajensi mongolivaltakunnan Egyptin rajoille. Euroopan valloitus jäi tekemättä loppuun näiden kahden ensisijaisen valloitussodanvuoksi.
Flaamilaisen fransiskaanimunkin Vilhelm Rubruk huomattava matkakertomus Itinerarium, joka kertoo hänen matkastaan Mongoliaan, sijoittuu suurkaani Möngken aikaan. Suurkaani Möngke kuoli mahdollisesti tykinammukseen Chongqingin edustalla vuonna 1259.